《老妓》
明代·林逢春

少小娉婷貌若仙，不堪回首忆当年。衰颜已作鸠荼看，旧恨偏多蝶梦牵。

妆谢金钿无客顾，泪抛玉箸有谁怜。懊侬一曲重新唱，无限愁怀落四弦。

作者简介：林逢春，海阳（今潮州）人。明武宗正德前后举人（清康熙、雍正、光绪《海阳县志》及康熙、乾隆《潮州府志》选举表之举人表皆缺载林逢春，今依乾隆《揭阳县志》卷八。）。官新田知县。事见清乾隆《揭阳县志》卷八。